Mar 13,2016
రికవరి బలంగా లేదు: రాజన్‌
న్యూఢిల్లీ: దేశీయంగా పారిశ్రామికోత్పత్తి ప్రగతి (ఐఐపీ) నిరాశజనకంగానే ఉన్నప్పటికీ స్థూలంగా దేశ ఆర్థిక వ్యవస్థ మాత్రం పుంజుకుంటోందని 'భారతీయ రిజర్వు బ్యాంక్‌' (ఆర్‌బీఐ) గవర్నర్‌ రఘురామ్‌రాజన్‌ అన్నారు. అయితే తీవ్ర ఒడుదొడుకుల మధ్య వ్యవస్థ పుంజుకుంటున్నట్లు ఆయన వెల్లడించారు. అందువల్లే దేశ ఆర్థిక వ్యవస్థ రికవరీ బలంగా, స్థిరమైనదిగా ఉన్నట్లు సంకేతాలు కనిపించడం లేదని అన్నారు. బడ్జెట్‌ అనంతరం ఏర్పాటు చేసిన ఆర్‌బీఐ బోర్డు సమావేశం అనంతరం ఆయన ఆర్థిక మంత్రి అరుణ్‌ జైట్లీతో కలిగి మీడియాతో సమావేశమయ్యారు. ఈ బోర్డు సమావేశంలో బ్యాంకుల మొండి బకాయిలను తుడిచి పెట్టడంపై ప్రధానంగా చర్చ జరిపినట్లు సమాచారం. పారిశ్రామిక ప్రగతిలో నిరాశాజనకంగా ఉన్న నేపథ్యంలో వచ్చే నెల 5న ఆర్‌బీఐ నిర్వహించనున్న ద్రవ్యపరిపతి విధాన సమీక్షలో వడ్డీరేట్ల కోత విధించే దిశగా ఆలోచించాలని పారిశ్రామిక వర్గాలు కోరుతున్నాయి.
మీ స్నేహితులకు రికమెండ్ చెయ్యండి